
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

5. számú előterjesztés

Alsónyék Község Önkormányzata Képviselő-testületének 2026. február 12-én
08.30 órakor megtartandó ülésére

Az Alsónyéki Kultúrház és Könyvtár 2026. évi munkatervének és Szolgáltatási Tervének jóváhagyása


	
Előterjesztő: Molnár István János polgármester

Készítette: Kiss Alexandra közművelődési munkatárs

Törvényességi ellenőrzést végezte: Takaróné dr. Mihó Beatrix aljegyző





Tisztelt Képviselő-testület!


A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3 §-a rendelkezik szolgáltatási terv készítéséről.

„3. § (1) A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít a tárgyév március 1-jéig.
(2) Az éves szolgáltatási terv tartalmazza
a) a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését,
b) a közösségi tevékenység céljának rövid leírását,
c) az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy alapszolgáltatásba sorolható be,
d) a közösségi tevékenység rendszerességét vagy tervezett időpontját és a résztvevők tervezett számát, valamint
e) a helyi lakosság közösségi tevékenységek megtervezésében, megvalósításában és értékelésében való részvételének módjait.
(3) Az éves szolgáltatási terv a helyi lakosság és annak önszerveződő közösségei érdeklődésén, igényein és szükségletein alapul, azt a feladatellátó a helyi lakosság és annak önszerveződő közösségei, valamint – ha az adott településen működik – a Közművelődési Kerekasztal bevonásával készíti elő.
(4) A feladatellátó a (3) bekezdésben foglaltak figyelembevételével meghatározza, hogy az adott közművelődési alapszolgáltatáson belül mely szakmai feladatokat milyen módon és mértékben látja el.
(5) A feladatellátó az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzéteszi legkésőbb a fenntartói jóváhagyást követő 15 napon belül.
(6) Közművelődési intézmény esetében az éves szolgáltatási terv a közművelődési intézmény éves munkatervének részét képezi.”

Az Alsónyéki Kultúrház vezetője Kiss Alexandra elkészítette Kultúrház Szolgáltatási Tervét. 

Kérjük a Tisztelt Képviselő-testületet, az alábbi határozati javaslat elfogadására.

[bookmark: _Hlk189920258]H a t á r o z a t i    j a v a s l a t :

az Alsónyéki Kultúrház éves munkatervéről és szolgáltatási tervéről

Alsónyék Község Önkormányzatának Képviselő-testülete – a 20/2018. (VII.9) EMMI rendelet 3. § rendelkezéseinek figyelembevételével- az Alsónyéki Kultúrház 2026. évi munkatervét és éves szolgáltatási tervét az előterjesztés melléklete szerinti tartalommal jóváhagyja

Határidő: azonnal
Felelős: Takaróné dr. Mihó Beatrix aljegyző
               (a határozat megküldéséért)
	   Kiss Alexandra közművelődési munkatárs
	   (a szolgáltatási terv közzétételéért)

Határozatról értesül: Kiss Alexandra közművelődési munkatárs
	                      Irattár


